b"\n_START_ARTICLE_\nTujci (film)\n_START_SECTION_\nVsebina\n_START_PARAGRAPH_\nNeka \xc5\xbeenska pani\xc4\x8dna pokli\xc4\x8de policijo, ob zvo\xc4\x8dnem posnetku pa ka\xc5\xbee dva de\xc4\x8dka, ki s kolesi prispeta do hi\xc5\xa1e kjer se je nekaj zagotovo zgodilo. Okna in vrata hi\xc5\xa1e so po\xc5\xa1kodovana in odprta. \xc5\xbdenska na posnetku pani\xc4\x8dno pripoveduje policiji, da je kri vsepovsod, medtem ko de\xc4\x8dka vstopita v hi\xc5\xa1o, kjer najdeta med drugimi krvav no\xc5\xbe na tleh, krvave stene in pu\xc5\xa1ko v kotu. Policist na drugi strani \xc5\xbeensko vpra\xc5\xa1a kaj se je zgodilo, potem ko se prizor zaklju\xc4\x8di. _NEWLINE_James (Scott Speedman) in njegovo dekle Kristen (Liv Tyler) prispeta v Jamesovo poletno hi\xc5\xa1o iz otro\xc5\xa1tva, utrujena po dolgi no\xc4\x8di na prijateljevi poroki. Tam James zaprosi Kirsten, vendar ga ona zavrne, ker \xc5\xa1e ni pripravljena na poroko. James tako pokli\xc4\x8de prijatelja Mikea (Glenn Howerton), da naj pride ponj zjutraj._NEWLINE_Kmalu po 4. uri zjutraj, sli\xc5\xa1ita trkanje na vrata, kar je \xc4\x8dudno saj je hi\xc5\xa1a odmaknjena iz civilizacije. Mlada svetlolasa \xc5\xbeenska, kateri se ne vidi obraz zaradi slabe razsvetljave, spra\xc5\xa1uje po Tamari. Ko ji povesta, da je pri napa\xc4\x8dni hi\xc5\xa1i, \xc5\xbeenska odide s stavkom ''se vidimo kasneje''._NEWLINE_Ker je med Kristen in Jamesom napetost, se slednji odpelje. Medtem ko je sama v hi\xc5\xa1i, Kristen spet zasli\xc5\xa1i trkanje, vendar ne odpre ko izve da je spet \xc5\xbeenska od prej. Nato zunaj sli\xc5\xa1i \xc4\x8dudne zvoke in za\xc4\x8dne pogre\xc5\xa1ati svoj telefon. Oboro\xc5\xbei se saj ve, da je nekdo v hi\xc5\xa1i. Ko spet zasli\xc5\xa1i zvoke na dvori\xc5\xa1\xc4\x8du odgrne zavese, kjer vidi mo\xc5\xa1kega z masko iz vre\xc4\x8de, ki strmi vanjo. V paniki se skrije v spalnico in po\xc4\x8daka na Jamesa._NEWLINE_Ko se James vrne, mu razlo\xc5\xbei kaj se je zgodilo. James nato zunaj spet opazi svetlolaso \xc5\xbeensko, ki se sedaj nosi masko. Par sku\xc5\xa1a pobegniti s Jamesovim avtom, vendar jim to prepre\xc4\x8di tretji zamaskiranec s tovornjakom. Vrneta se v hi\xc5\xa1o, kjer James najde pu\xc5\xa1ko in po\xc4\x8daka na vsiljivce._NEWLINE_Prispe Mike, ki opazi po\xc5\xa1kodovan avto in za\xc4\x8dne sumiti, da je nekaj narobe. James ga zamenja za enega izmed vsiljivcev in ga ustreli do smrti. James se nato spomni starega radia v skednju. Odpravi se ponj in sre\xc4\x8da svetlolaso \xc5\xbeensko. Ko jo James sku\xc5\xa1a ustreliti, ga zamaskiran mo\xc5\xa1ki onesposobi. Kristen sli\xc5\xa1i strel in odhiti v skedenj, kjer najde radio, vendar ga svetlolaska razbije. Kristen se vrne v hi\xc5\xa1o, kjer jo najde zamaskiran mo\xc5\xa1ki. Kristen in James sta sedaj v nezavesti._NEWLINE_Ko se zjutraj James in Kristen zbudita v dnevni sobi, sta zvezana na stole, zamaskirani tujci pa stojijo pred njima. Kristen jih vpra\xc5\xa1a zakaj to po\xc4\x8dnejo in svetlolaska odgovori ''ker sta doma''. Tujci nato snamejo maske in se razkrijejo paru (vendar ne ob\xc4\x8dinstvu), ter jih po\xc4\x8dasi nekajkrat zabodejo in odidejo. Peljejo se mimo dveh fantov iz za\xc4\x8detka filma, ki ponujata verske bro\xc5\xa1ure. Svetlolaska prosi za enega. Eden izmed fantov jo vpra\xc5\xa1a \xc4\x8de je gre\xc5\xa1nica, ona pa odgovori ''v\xc4\x8dasih''. Tujci se odpeljejo in tretja tujka re\xc4\x8de ''drugi\xc4\x8d bo la\xc5\xbeje''._NEWLINE_Fanta prispeta do hi\xc5\xa1e, kjer najdeta trupli Jamesa in Kristen. En fant stopi do Kristen in se je dotakne, nakar se ona zbudi in zakri\xc4\x8di."